**TEHNISKAIS UN FINANŠU PIEDĀVĀJUMS**

Izglītības uz zinātnes ministrijas organizētajā cenu aptaujā

**Par dzeramā ūdens pārdošanu, piegādi un ūdens sadales iekārtu nomu**

1. IESNIEDZA

|  |  |
| --- | --- |
| Pretendents: |  |
| Reģistrācijas nr. (juridiskai personai): |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Interneta adrese: |  |
| Tālr.  |  |
| Banka, Kods, Konts:  |  |

2. PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

**Tehniskā specifikācija**

**Par dzeramā ūdens pārdošanu, piegādi un ūdens sadales iekārtu nomu**

1. **Pasūtījuma izpildes vispārīgie noteikumi:**
	1. Izpildītājam jāveic dzeramā ūdens sadales iekārtu un to aprīkojuma iznomāšana, dzeramā ūdens un vienreiz lietojamo papīra glāžu pārdošana un piegāde (turpmāk - pasūtījums) uz pasūtītāja norādīto adresi Rīgā, Vaļņu ielā 2 (turpmāk – objekts) atbilstoši tehniskās specifikācijas prasībām.
	2. Izpildītājs nodrošina, ka piegādātā ūdens kvalitāte, iepakojums, glāzes un marķējums atbilst Pārtikas aprites un uzraudzības likuma prasībām un Ministru kabineta 2017. gada 14. novembra noteikumu Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām.
	3. Izpildītājam pasūtījuma izpilde līguma noslēgšanas gadījumā jāuzsāk desmit darba dienu laikā, pēc informācijas saņemšanas no pasūtītāja pārstāvja par nepieciešamību uzsākt pasūtījuma izpildi.
	4. Līguma noslēgšanas gadījumā līguma darbības termiņš būs **pieci gadi**, vai līdz līgumsummas **7 500,00 EUR** (bez PVN) sasniegšanai (atkarībā no tā kurš no iepriekšminētajiem nosacījumiem izpildās pirmais).
	5. Pretendentam iesniedzot piedāvājumu ir jānorāda, kāda ražotāja un modeļa ūdens sadales iekārtas tiks izmantotas pasūtījuma izpildē (ūdens sadales iekārtas to uzstādīšanas brīdī nedrīkst būt vecākas par 5 gadiem, tām ir jābūt bez vizuāliem un funkcionāliem defektiem).
	6. Ja ūdens sadales iekārta vai uz tās uzstādītā ūdens pudele ekspluatācijas laikā rada zaudējumus pasūtītājam (piem. ūdens noplūdes rezultātā tiek bojāts grīdas segums), kas nav radušies pasūtītāja nepareizas ūdens sadales iekārtu lietošanas rezultātā, izpildītājs pasūtītājam radītos zaudējumus novērš par saviem līdzekļiem.
	7. Pasūtītājs katru pasūtījuma daļas pavadzīmi-rēķinu apmaksā 15 (piecpadsmit) dienu laikā no pavadzīmes-rēķina saņemšanas brīža, veicot pārskaitījumu uz līgumā norādīto izpildītāja kontu.
2. **Pasūtījuma izpildes tehniskie noteikumi:**
	1. Objektā paredzēts uzstādīt 20 (divdesmit) ūdens sadales iekārtas, taču pasūtītājam ir tiesības samazināt vai palielināt objektā uzstādīto ūdens sadales iekārtu skaitu, trīs darba dienas iepriekš par to informējot izpildītāju.
	2. Izpildītājam dzeramā ūdens un vienreiz lietojamo glāžu piegāde, bojāto ūdens sadales iekārtu nomaiņa jāveic ne vēlāk kā divu darba dienu laikā pēc tam, kad pasūtītājs elektroniski ir informējis izpildītāju par šādu nepieciešamību.
	3. Pasūtījuma izpildes iespējamie laiki ir: darbdienās, no pirmdienas līdz ceturtdienai laika posmā no plkst. 8.30 līdz 17.15 un piektdienās no plkst. 8.30 līdz 16.00.
	4. Izpildītājam pasūtījuma izpildes ietvaros ūdens piegāde un uzstādīšana jāveic līdz objektā uzstādītajām dzeramā ūdens sadales iekārtām.
	5. Izpildītājam divas reizes gadā, piecu dienu laikā pēc pasūtītāja pārstāvja rakstiska pieteikuma saņemšanas, ir jāveic objektā uzstādīto dzeramā ūdens sadales iekārtu tīrīšana un dezinfekcija (ūdens sadales iekārtu tīrīšanas, dezinfekcijas un transportēšanas izmaksas sedz iznomātājs).
	6. Orientējošais dzeramā ūdens patēriņa apjoms, kas tiek uzstādīts ūdens sadales iekārtām, vienā mēnesī ir aptuveni 45 pudeles ar tilpumu 19,0 l.
	7. Ūdens sadales iekārta gāzētajam dzeramajam ūdenim uzsākot līguma izpilde nebūs nepieciešama, bet pasūtītājs līguma laikā var izmantot iespēju lūgt līguma izpildītājam nodrošināt šādu iekārtu uzstādīšanu – ne vairāk kā 5 vienības.
	8. Līguma izpildītājam tehniskās specifikācijas 2.7.apakšpunktā noteiktais ir jānodrošina 10 darba dienu laikā pēc attiecīgās informācijas saņemšanas no pasūtītāja pārstāvja.
	9. Orientējošais dzeramā ūdens patēriņa apjoms stikla un PET pudelēs ir vienā mēnesī ir: 35 stikla pudeles un 35 PET pudeles ar tilpumu 0,25 l.
	10. Orientējošais vienreiz lietojamo papīra glāžu patēriņa apjoms vienā mēnesī ir 300 glāzes.
	11. Tehniskās specifikācijas 2.6., 2.7., 2.8., 2.9. un 2.10. apakšpunktā norādītajiem aptuveniem patēriņa apjomiem ir tikai informatīva nozīme, tas neuzliek pasūtītājam par pienākumu viena mēneša ietvaros izmantot šajos apakšpunktos norādītos apjomus.
3. **Tehniskās prasības ūdens sadales iekārtām:**
	1. Ūdens sadales iekārtām jābūt aprīkotām ar:
		1. ūdens atdzesēšanas funkciju robežās no +2 līdz +210C;
		2. ūdens uzsildīšanas funkciju robežās no +85 līdz +95 0C;
		3. glāžu turētāju vismaz piecdesmit glāzēm;
		4. karstā ūdens sagatavošanas kapacitātei ir jābūt 5,00 – 8,00 l/h;
		5. aukstā ūdens sagatavošanas kapacitātei ir jābūt 5,00 – 8,00 l/h;
	2. Ūdens sadales iekārtu gabarīt izmēri nedrīkst pārsniegt: 1100mm, 400mm un 400mm;
	3. Ūdens sadales iekārtām jābūt tehniski un vizuāli labā stāvoklī.
	4. Ūdens sadales iekārtas nedrīkst būt vecākas par 5 gadiem.
4. **Pretendentam izvirzītās prasības:**
	1. Pretendents normatīvajos aktos noteiktajos gadījumos un kārtībā ir reģistrēts komercreģistrā vai līdzvērtīgā komercreģistrā ārvalstīs.
	2. Pretendents līguma noslēgšanas gadījumā pasūtījuma izpildē nedrīkst piesaistīt apakšuzņēmēju (izņemot pasūtījuma daļu, kura attiecās uz piegādes pakalpojuma nodrošināšanu).
	3. Ņemot vērā Ministru kabineta 2021. gada 28. septembra noteikumus Nr. 662 ”Epidemioloģiskās drošības pasākumi Covid – 19 infekcijas izplatības ierobezošanai” līguma izpildi pasūtītāja telpās ir tiesīgas veikt personas, kuriem ir sadarbspējīgs vakcinācijas vai pārslimošanas sertifikāts. Ja personai nav sadarbspējīga vai pārslimošanas sertifikāta, tad apsekošanu var veikt tikai ar Covid -19 testēšanas sertifikātu vai negatīvu SARS CoV-2 antigēna testu, kas nav vecāks par 72 stundām.
5. **Piedāvājumu vērtēšanas kritēriji:**
	1. Pasūtītājs izvērtē pretendenta iesniegtā piedāvājuma atbilstību tehniskās specifikācijas prasībām.
	2. Pasūtītājs izvēlas piedāvājumu ar zemāko cenas piedāvājumu, kas atbilst pasūtītāja tehniskajā specifikācijā noteiktajām prasībām.
	3. Piedāvājuma vērtēšanas kritērijs ir finanšu piedāvājuma veidlapā norādīto pozīciju summa, par vienu vienību.
6. **Pasūtītāja kontaktpersona:** Informācijas tehnoloģiju un nodrošinājuma departamenta vecākā speciālista Jēkaba Žuka-Rožes (tālrunis: +371 67047913, e-pasts: jekabs.zuks-roze@izm.gov.lv).

*Finanšu piedāvājuma veidlapa*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(norāda pretendenta nosaukumu un reģistrācijas Nr.)

**Finanšu piedāvājums dzeramā ūdens pārdošanai, piegādei un ūdens sadales iekārtu nomai** **Izglītības un zinātnes ministrijas ēkā (Rīgā, Vaļņu ielā 2)**

Rīgā, 2021.gada \_\_. \_\_\_\_\_\_\_\_\_\_\_\_\_\_\_\_

|  |  |
| --- | --- |
| Ūdens sadales iekārta(iekārtas modelis, ražojuma gads un attēls) | Nomas maksa mēnesī (EUR bez PVN) |
|   |   |

|  |  |  |  |  |
| --- | --- | --- | --- | --- |
| Vienas dzeramā ūdens vienības (pudele ar tilpumu apm. 19l) pārdošanas un piegādes izmaksas (EUR bez PVN) | Drošības nauda, kas pasūtītājam jāiemaksā par vienu dzeramā ūdens vienības iepakojumu (pudele ar tilpumu apm.19l) | Vienas dzeramā ūdens vienības tilpums (l) | Vienreiz lietojamo papīra glāžu (aukstajiem un karstajiem dzērieniem, tilpums apm.200ml) komplekta (100 gab.) cena (EUR bez PVN) | Pasūtījuma izpildes laiks no pasūtījuma pieteikšanas brīža  |
|   |   |   |  |   |

|  |
| --- |
| Vienas dzeramā ūdens vienības ar tilpumu 0,5l (PET iepakojumā) un no 0,25l līdz 0,33l (stikla un PET iepakojumā) pārdošanas un piegādes izmaksas (EUR bez PVN) |
| Tilpums 0,5l PET iepakojumā (gāzēts/ negāzēts) | Tilpums no 0,25l līdz 0,33l PET iepakojumā (gāzēts/ negāzēts) | Tilpums no 0,25l līdz 0,33l stikla iepakojumā (gāzēts/negāzēts ) | Pasūtījuma piegādes laiks no pasūtījuma pieteikšanas brīža |
|   |   |   |   |

|  |  |
| --- | --- |
| Ūdens sadales iekārta gāzētajam dzeramajam ūdenim(iekārtas modelis, ražojuma gads un attēls) | Vienas ūdens sadales iekārtas nomas maksa gāzētajam dzeramajam ūdenim (EUR bez PVN) |
|   |   |

|  |  |
| --- | --- |
| Vienas ogļskābās gāzes vienības(norādīt vienības tilpumu) izmaksas gāzētā dzeramā ūdens sadales iekārtai (EUR bez PVN) | Viena dzeramā ūdens pudeļu (aptuvenais tilpums 19.l) statīva nomas maksa(norādīt ietilpību)(EUR bez PVN) |
|   |   |

Piedāvājums sagatavots pamatojoties uz tehniskās specifikācijas prasībām.

Piedāvājums ir spēkā 30 dienas no piedāvājuma iesniegšanas dienas.

Piedāvājumu sagatavoja *(norāda amatu, vārdu, uzvārdu un tālruņa Nr.)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Paraksts[[1]](#footnote-1): \_\_\_\_\_\_\_\_\_\_\_\_\_\_\_\_\_

Datums[[2]](#footnote-2): \_\_\_\_\_\_\_\_\_\_\_\_\_\_\_\_\_

1. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-1)
2. Skatīt iepriekšējo atsauci. [↑](#footnote-ref-2)